Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: tartalommal elhatározó politikai döntés „tárgyilagos mérlegelés szerint” [35/1994. (VI. 24.) AB határozat, ABH
Paragraph Index: 126

(2) bekezdésében foglalt feladatukat, a népakarat kialakításában és kinyilvánításában való közremûködést. A döntés szerint ezért nem jelent alkotmányellenes hátrányos megkülönböztetést, ha az állam minimális követelményeket fogalmaz meg a támogatandó pártok számára, és a normatív támogatást csak az e követelményeket teljesítõ pártoknak juttatja (2179/B/1991. AB határozat, ABH 1994, 518, 521.). Noha minden párt politikai tevékenység folytatására jött létre, a népakarat kialakításában és kinyilvánításában való részvételre való alkalmasságukra, a közvéleményre gyakorolt hatásuk fokára, a politikai közvélemény-alakító képességükre a megkülönböztetõ ismérv alapján ésszerûen lehet következtetni. Ezért a költségvetési támogatásra való jogosultság mint megkülönböztetõ ismérv alkotmányosan lehet külön csoportképzõ a pártok halmazán belül. Ugyanúgy, ahogyan az 1. és 2. Abh. szerint nem kifogásolható, ha csak a „fontosabb” állások betöltõinek ellenõrzésére, illetõleg adataik közzétételére kerül sor, nem kifogásolható az sem, ha csak a „fontosabb” pártok meghatározott vezetõit világítják át, és nem terjed ki az átvilágítás más, a pártok mûködésérõl és gazdálkodásáról szóló 1989. évi XXXIII. törvényben meghatározott választási eredményt el nem ért kisebb pártokra. 1.2. a) Az Etv. 2. § (3) bekezdés 15—18. pontjai az ellenõrzendõ személyi kör meghatározásánál több ismérvet alkalmaznak. Ezek egyike szerint — az egyéb feltételek teljesülése mellett — csak azok esnek az ellenõrzés hatálya alá, akik a politikai közvélemény alakítására a törvény szerinti közvetve vagy közvetlenül „befolyást gyakorolnak”. A befolyásgyakorlás homályos és határozatlan, nem kellõ pontosságú voltára hivatkozva állítják az indítványozók az Etv. 2. § (4) bekezdés b) pontja alkotmányellenességét is, a jogállamhoz [Alkotmány 2. § (1) bekezdés] tartozó jogbiztonság sérelme miatt.

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes